Valitsus võttis vastu ministri büroo eestvedamisel välja töötatud määruse, millega muudeti Eesti Vabariigi Põhiseaduse ja Kodakondsuse seaduse tundmise eksami läbiviimise korda. Alates 01.  märtsist 2009 kehtima hakanud korra kohaselt muutus eksam ning selleks ettevalmistamine sisulisemaks ning praktilisemaks. Küsimused sõnastati sellisel moel, et nad vastavad kodakondsuse taotlejatelt nõutavale algtaseme keeleoskusele. Eksamiküsimustena hakati kasutatama ainult valikvastustega küsimusi, kuid samas nõuab küsimustele vastamine seadustest sisulist arusaamist. Eksami ettevalmistamiseks valmis metoodiline käsiraamat, kus lisaks kodakondsus-ja põhiseaduse põhimõtetele on peatükid ka Eesti riigi ja  rahva ajaloost ning tänapäevast.